Пакистан

**Пакиста́н** (  — «михьибурун чил»,   ни ), тӀвар яргъидаз — **Исла́мвилин Халкьдин Республика Пакиста́н** ( Ислами́ Джумхури́йе Пакиста́н, ) — Азияда гьукумат я. Пакистан 1947 йисуз, Британиядин Индиядин майдан пайюнин нетижада арадал атана.

Кьибле патай Аравиядин гьуьлуьн ятари кьунва, Ирандихъ кьиблени-рагъакӀидай патай, Афгъанистандихъ кефер ва кеферни-рагъакӀидай патай, Китайдихъ кеферни-рагъэкьечӀдай патай ва Гьиндиядихъ рагъэкьечӀдай патай са сергьятра ава. Сергьятрин вири санлай яргъивал: Индия — 2912 км, Афгъанистан — 2430 км, Иран — 909 км, Китай — 523 км.

Пакистан — агьалийрин кьадардал гьалтайла дуьньяда ругуд лагьай чкада ава, мусурманар гзаф кьадарда авай (180 млн кьван кас), Индонезиядилай кьулухъ кьвед лагьай гьукумат я.

## Тарих

### Дегь замана
Ч.э.в. III—II агъзур йисар вилик Пакистан, инсаниятдин виридлай дегь Хараппа цивилизациядин юкь тир. Ч.э.в. I агъзур йисара Пакистандин чилериз арияр кьуч хьана ацукьнай. Ч.э. I—III виш йисара ина чӀехи къуват авай Кушан Империя арадал атанвай, буддизм гегьеншардай садлагьай къул.

Ч.э. VIII виш йисарлай гьукуматдин къене ислам дин гегьенш жез эгечӀнай. Виш йисан юкьвара ина, кьилел Газневидарни Гуридар аваз, чӀехи мусурман гьукуматар арадал акъатиз хьанвай.

### Колониярин девир
XIX виш йисуз Пакистандин чилер англиядин кьушунрин паталай кьуна Британиядин Гьиндиядик кутунвай.

Мусурман гьукуматдиз бине эцигун паталай женг тухузвай ругьани лидер зари, Мусурман Лигадин кьил, сепаритиствилин гьерекатдин лидеррин организациядин кьил Икбал тир. Садлагьай сеферда 1930 йисуз, ада мусурман гьукумат туькӀуьриз теклифнавайди гьа Икбал тир, и гьукуматдиз Пенжаб, Синд, Кеферни-РагъакӀидай сергьятдин провинция ва Белужистан акатнавай.

### Гилан замана
1947 йисуз Британиядин Индия пай хьайила кьулухъ, Мусурман Лигадин къуватрин куьмекдалди Пакистан гьукумат арадал атана. Адак Индостандин кеферни-рагъэкъечӀдай ва кеферни-рагъакӀидай пата чка кьунвай, чӀехи пай мусурманар авай районар акатна. 1971 йисуз Рагъэкъечдай Пакистандикай ада гьукумат Бангладеш жезва.

1965-ни 1971 йисара Пакистанди Индиядихъ галаз дявеяр тухузва.

1990-лагьай йисара Пакистанда Абдул Къадыр Ханди кьиле тухузвай ядердин программа гегьенш жезва, имани АСШди Пакистандиз аксина тухунвай санкциярриз себеб хьана.

2000 йисарин сифте кьилера Пакистандин кеферни-рагъакӀидай регион Вазаристан Талибан гьерекатдин муг хьана. 2004 йисуз ин регионда талибар саки вири гьакимвал чпин гъилериз чӀугнай.

2001 йисан 11 сентябрьдалай кьулухъ Пакистанди талибриз даях жез акъвазарна, ва АСШди талибрин аксиниз эгечӀнавай гьерекатдин пад кьуна.

2009 йисан малуматрикай Афганистандихъ галаз сергьятда авай Пакистандин чилера гьукумат паталай контролвал кьиле тухузвач. Гьавиляй 2009 йисан 9 майдиз Пакистандин премьер-министр Юсуф Реза Гиланиди малумарна хьи, ада вичин армиядиз вири террористар терг ийиз эмир гана. Авиацияр, танкарни артиллерияр кардик ктунвай, Сваг округдин — Мингора шегьер кьун мураддалди ягъунар эгечӀна.

2011 йисан 28 апрельдиз Афганистандинни Пакистандин арада, Ангур — Ада шегьердин мукьув сергьятвилин гьуьжет арадал атана. Ягъунин финифда Афганистандин япакьвилин кьушундин 12 аскер ва Пакистандин сергьят хуьзвай са аскер кьена. Пакистандин пуд сергьят хуьзвайди ва Ангур — Ададин 8 ислагь ксариз хер авуна.

## Администрациядин паюнар

### Провинцияр

}

### Провинцияр

### Округар

## Ксар

### Дин
* мусурманар — 173 000 000 (96 %).
* индуистар — 3 200 000 (1,85 %)
* христианар — 2 800 000 (1,6 %)
* сикгьар — 20 000 (0,001 %)
* парсар, агьмадитар, буддистар, иудеяр, багьаистар и анимистар

### ЧӀехи шегьерар

## Спорт
Виридалайни регьятдиз гъавурда гьатдай спортдин жуьреяр: поло, крикет, векьин хоккей. Пакистандин векьин хоккей хкянавайди — пуд сеферда Олимпиядин чемпион (1960, 1968 ва 1984-й йисан).

## Шикилар

Файл:K2 8611.jpg|Чогори (K2)
Файл:Punjabi Vase.JPG|Пенджабдин ваза
Файл:Karachi - Pakistan-market.jpg|Карачидин базар
Файл:Shah Faisal Masjid, Islamabad.JPG|Фейсал мискӀин
Файл:2008 Olympic field hockey team Pakistan.JPG|Пакистандин векьин хоккей хкянавайди
Файл:Bahawalpur Nur Mahal.jpeg|Нур-Магьал (Пенджаб)
Файл:Alamgiri Gate.jpg|Лагьор къеле
Файл:Mohenjodaro Sindh.jpeg|Мохенджо-Даро
Файл:Dharmarajika stupa,Taxila.jpg|Таксила
Файл:Shalamar Garden July 14 2005-South wall pavilion with fountains.jpg|Шалимар багъар
Файл:Tomb 1 Thatta.jpg|Татта
Файл:Rohtas Fort battlements.jpg|Рогьтас къеле


## Баянар

## ЭлячӀунар

* Pakistan.gov.pk — The Official Web Gateway to the Government of Pakistan
* Ministry of Information and Broadcasting — Government of Pakistan